turjo4nis/wikipedia-bn-dump-20250701 huggingface dataset:
ধনাঢ্য ভারতীয়দের তালিকা

ফোর্বস ম্যাগাজিন দ্বারা সংকলিত এবং প্রকাশিত সম্পদ এবং সম্পদের বার্ষিক মূল্যায়নের উপর ভিত্তি করে মোট সম্পদের ভিত্তিতে ধনী ভারতীয়দের তালিকা। ২০২২ সালের এপ্রিল পর্যন্ত, ভারতে ১৬৬ বিলিয়নেয়ার রয়েছে, যা মার্কিন যুক্তরাষ্ট্র এবং চীনের পরে দেশটিকে বিশ্বের তৃতীয় স্থানে রাখে। মুকেশ আম্বানি টানা ১৩ বছর ধরে সবচেয়ে ধনী ভারতীয়। ফোর্বসের মতে তিনি বর্তমানে বিশ্বের ১২তম ধনী ব্যক্তি। সাবিত্রী জিন্দাল বর্তমানে ভারতের সবচেয়ে ধনী মহিলা তালিকার শীর্ষে আছেন ৯ম স্থানে।

শীর্ষ ২৫ ধনী ভারতীয় 
নীচের সারণীটি ফোর্বস (২০২২) দ্বারা প্রকাশিত তাদের মোট সম্পদ অনুসারে ভারতের সবচেয়ে ধনী ব্যক্তিদের তালিকা করে।

সূত্র: ফোর্বস

শীর্ষ ৫ ধনী ভারতীয় মহিলা

আরো দেখুন 

 ফোর্বসের বিলিয়নিয়ারের তালিকা
 বিলিয়নেয়ারের সংখ্যা অনুযায়ী দেশের তালিকা
 ধনী পরিবারের তালিকা

তথ্যসূত্র 

ভারতীয় শতকোটিপতি
ভারতের জনপরিসংখ্যান
ভারতীয় ব্যক্তিদের তালিকা
ভারতের অর্থনীতির তালিকা
সম্পদ অনুযায়ী ব্যক্তিদের তালিকা
ভারতীয় ব্যক্তির তালিকা
কবির উদ্দিন আহমেদ

কবির উদ্দিন আহমেদ ছিলেন বাংলাদেশের কিশোরগঞ্জ জেলার রাজনীতিবিদ, মুক্তিযোদ্ধা ও কিশোরগঞ্জ-৪ আসনের প্রাক্তন সংসদ সদস্য। তিনি ২০২৫ সালের ২ জানুয়ারি ঢাকাস্থ বঙ্গবন্ধু শেখ মুজিব মেডিক্যাল বিশ্ববিদ্যালয়ে চিকিৎসাধীন অবস্থায় মৃত্যুবরণ করেন।

প্রাথমিক জীবন 
কবির উদ্দিন আহমেদ কিশোরগঞ্জ জেলায় জন্মগ্রহণ করেন।

রাজনৈতিক জীবন 
কবির উদ্দিন আহমেদ মুক্তিযুদ্ধকালীন কোম্পানী কমান্ডার। তিনি কিশোরগঞ্জ জেলা যুবদলের সাবেক নেতা ও কিশোরগঞ্জ জেলা বিএনপির সাবেক সিনিয়র সহসভাপতি।

১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে তিনি বাংলাদেশ জাতীয়তাবাদী দলের প্রার্থী হিসেবে কিশোরগঞ্জ-৪ আসন থেকে সংসদ সদস্য নির্বাচিত হন। তিনি ১৯৯১ সালের পঞ্চম ও ১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে কিশোরগঞ্জ-৪ আসনে পরাজিত হয়েছিলেন।

তথ্যসূত্র 

জন্মের বছর অনুপস্থিত (জীবিত ব্যক্তি)
কিশোরগঞ্জ জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
ষষ্ঠ জাতীয় সংসদ সদস্য
বাংলাদেশের স্বাধীনতা যুদ্ধে জড়িত ব্যক্তি
২০২৫-এ মৃত্যু
ইমদাদুল হক

ইমদাদুল হক বাংলাদেশের কিশোরগঞ্জ জেলার রাজনীতিবিদ ও কিশোরগঞ্জ-৫ আসনের সাবেক সংসদ সদস্য।

প্রাথমিক জীবন 
ইমদাদুল হক কিশোরগঞ্জ জেলায় জন্মগ্রহণ করেন।

রাজনৈতিক জীবন 
ইমদাদুল হক ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে কিশোরগঞ্জ-৫ আসন থেকে সংসদ সদস্য নির্বাচিত হন। তিনি ১২ জুন ১৯৯৬ সালের সপ্তম জাতীয় সংসদ নির্বাচনে তিনি বাংলাদেশ জাতীয়তাবাদী দলের প্রার্থী হিসেবে কিশোরগঞ্জ-৫ আসনে পরাজিত হয়েছিলেন।

তথ্যসূত্র 

সম্ভাব্য জীবিত ব্যক্তি
জন্মের বছর অনুপস্থিত (জীবিত ব্যক্তি)
কিশোরগঞ্জ জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
ষষ্ঠ জাতীয় সংসদ সদস্য
শাইখ যাকারিয়া ইসলামিক রিসার্চ সেন্টার

শাইখ যাকারিয়া ইসলামিক রিসার্চ সেন্টার খিলক্ষেত, ঢাকায় অবস্থিত একটি ইসলামি গবেষণা কেন্দ্র। মুফতি মিজানুর রহমান সাঈদ ২০১২ সালে এটি প্রতিষ্ঠা করেন।

বিভাগসমূহ 
বর্তমানে এই গবেষণা কেন্দ্রে  নিম্নলিখিত বিভাগগুলো রয়েছেঃ
 আরবী ভাষা ও সাহিত্য বিভাগ।
 তাফসির বিভাগ।
 ফতোয়া বিভাগ (দারুল ইফতা)।
 উচ্চতর ইসলামি আইন ও ফিকহ বিভাগ।
 হাদীসে বিশেষীকরণ বিভাগ।
 হিফজুল কুরআন ও মক্তব বিভাগ।
 মিসকাত ও দাওরা-ই-হাদীছ বিভাগ।
 দাওয়াহ সেন্টার বিভাগ।
 গবেষণা ও প্রকাশনা বিভাগ।

তথ্যসূত্র

বহিঃসংযোগ 
 মুফতি ইউসুফ সুলতান 

২০১২-এ প্রতিষ্ঠিত শিক্ষাপ্রতিষ্ঠান
২০১২-এ বাংলাদেশে প্রতিষ্ঠিত
বাংলাদেশের ইসলামি বিশ্ববিদ্যালয় ও মহাবিদ্যালয়
ঢাকা জেলার কওমি মাদ্রাসা
আদ্রা রামচন্দ্রপুর

আদ্রা রামচন্দ্রপুর বাংলাদেশের পূর্বাঞ্চলের একটি গ্রাম। এটি চট্টগ্রাম বিভাগের কুমিল্লা জেলায় অবস্থিত।

তথ্যসূত্র 

বাংলাদেশের গ্রাম
কুমিল্লা জেলা
চাঁদপুর জেলার গ্রাম
চট্টগ্রাম বিভাগের গ্রাম
মার্ক ম্যানসন

মার্ক ম্যানসন (জন্ম ৯ মার্চ, ১৯৮৪) একজন আমেরিকান স্ব-সহায়ক লেখক এবং ব্লগার । ২০১২ সালের দিকে তিনি তিনটি বই রচনা করেন যার মধ্যে দুটি হল দ্য সাটল আর্ট অফ নট গিভিং এ ফাক এবং অ্যাভরিথিং ইজ ফাকড: অ্যা বুক অ্যাবাউট হোপ যা দ্য নিউ ইয়র্ক টাইমসের সেরা বিক্রি ছিল।

ব্যক্তিগত জীবন 
মার্ক ম্যানসন বড় হয়েছেন মার্কিন যুক্তরাষ্ট্রের টেক্সাসের অস্টিনে। তিনি পড়াশোনা করার জন্য ম্যাসাচুসেটসের বোস্টনে চলে আসেন এবং ২০০৭ সালে বোস্টন বিশ্ববিদ্যালয় থেকে আন্তর্জাতিক ব্যবসায় ডিগ্রি নিয়ে স্নাতক করেন।   ২০১৬ সালে তিনি ফার্নান্দা নিউটকে বিয়ে করেছিলেন।

ব্লগস 
ম্যানসন ২০০৮ সালে ডেটিং পরামর্শ সম্পর্কে তাঁর প্রথম ব্লগ শুরু করেন।

২০১০ সালে তিনি পোস্ট ম্যাসকুলিন নামে একটি নতুন ব্লগ শুরু করেন (বর্তমানে অবনমিত) যেখানে পুরুষদের জন্য সাধারণ জীবনের পরামর্শ দেয়া হত। ম্যানসন 2013 সালে তার ব্লগকে মার্কম্যানসন.নেট () স্থানান্তরিত করেন

"দ্য সাটল আর্ট অব নট গিভিং অ্যা ফাক" নামে ২০১৫ সালে ম্যানসন একটি ব্লগ নিবন্ধ প্রকাশ করেন যা একই নামে তাঁর দ্বিতীয় বইয়ের ভিত্তি তৈরি করে। 

ম্যানসনের প্রথম বই, মডেলস: অ্যাট্রাক্ট উইমেন থ্রু হোনিটি ২০১১ সালে নিজেই প্রকাশ করেন। এটি প্যান ম্যাকমিলান অস্ট্রেলিয়া ২০১৭ সালে পুনরায় প্রকাশ করে।

তাঁর দ্বিতীয় বই দ্য সাটল আর্ট অব নট গিভিং অ্যা ফাক :এ কাউন্টারিন্টিউটিভ অ্যাপ্রোচ টু লিভিং এ গুড লাইফ ২০১৬ সালে প্রকাশিত হয়। এটি নিউ ইয়র্ক টাইমসের সেরা বিক্রয়কারী তালিকায় ২ অক্টোবর ২০১৬এর সপ্তাহে হাউ-টু এবং বিবিধ বিভাগে ছয় নম্বর স্থান দখল করে এবং ১ জুলাই ২০১৭এর সপ্তাহে তালিকার শীর্ষে উঠে এসেছিল। ২০২০ সালের মে মাসের হিসাবে, বইটি শীর্ষ ১০স্থান দখল করেছিল ১৭৯ সপ্তাহব্যপী।

ম্যানসনের তৃতীয় বই অ্যাভরিং ইজ ফাকড: এ বুক অ্যাবাউট হোপ হার্পারকোলিনসকতৃক ২০১৯ সালে প্রকাশ পেয়েছিল। এটি পরামর্শ, হাউ-টু, এবং বিবিধ বিভাগের জন্য নিউ ইয়র্ক টাইমস বেস্টসেলার তালিকার এক নম্বরে উঠে আসে।

অক্টোবর ২০১৮তে পেঙ্গুইন র‌্যান্ডম হাউস ঘোষণা করে যে ম্যানসন উইল স্মিথের সাথে তার আত্মজীবনী লেখার জন্য কাজ করবে।

ম্যান্ডেটরি.কমের হয়ে এরিকা রিভেরা বইটিতে ম্যানসনের স্টাইলকে "ম্যান-টু ম্যান আড্ডার মতো নির্বোধ" বলে বর্ণনা করেছেন এবং ক্যাথারিন পুষ্কর নিউইয়র্ক ডেইলি নিউজএর পর্যালোচনাতে এটিকে "মূর্খ-মজাদার, মজার-মত-নরক" হিসাবে বর্ণনা করেছেন এবং তাঁর দর্শন এইভাবে:" জীবন যে কঠিন, আপনি বিশেষ নন, সুখ একটি ফাঁকা লক্ষ্য এবং তাই আপনার নিশ্চিত হওয়া উচিত যে আপনি সত্যিকারের সার্থকতার প্রতি মনোনিবেশ করেছেন " বলেছেন।

তথ্যসূত্র

বহিসূত্রি 

 

আত্ম-প্রকাশিত লেখক
জীবিত ব্যক্তি
মার্কিন ব্লগার
১৯৮৪-এ জন্ম
উৎসবিহীন তথ্যসহ সকল নিবন্ধ
২১শ শতাব্দীর মার্কিন অ-কল্পকাহিনী লেখক
আলীপুর, নেত্রকোণা

আলীপুর বাংলাদেশের উত্তর-মধ্যাঞ্চলে, নেত্রকোণা জেলায় অবস্থিত কেন্দুয়া পৌরসভার একটি ওয়ার্ড।

ভৌগোলিক অবস্থা 
আলীপুর এর অবস্থান । মোট ০.৩ বর্গ কিলোমিটার আয়তনে প্রায় ৫০০টি গৃহ রয়েছে।

তথ্যসূত্র

বহিঃসংযোগ 
 বাংলাদেশ পোস্ট কোডের তালিকা
 পৌরসভা অধ্যাদেশ ১৯৭৭

বাংলাদেশের শহর
ময়মনসিংহ বিভাগ
নেত্রকোণা জেলা
নেত্রকোণা জেলার পৌরসভা
কেন্দুয়া উপজেলা
ঢাকা বিভাগের জনবহুল স্থান
আশারকোটা

আশারকোটা পূর্ব বাংলাদেশের চট্টগ্রাম বিভাগের চাঁদপুর জেলা কচুয়া উপজেলা আশারকোটা গ্রাম। এটি পালাখালের উত্তর-পশ্চিমে এবং সিংগুয়ার উত্তরে অবস্থিত।

নিদর্শন 
আশারকোটা কেন্দ্রীয় মসজিদ, আশারকোটা কলিমউদ্দিন প্রধানিয়া বাড়ি বায়তুল আমান জামে মসজিদ ও প্রধানিয়া বাড়ি মসজিদ এবং আশারকোটা সরকার প্রাথমিক বিদ্যালয় রয়েছে। এবং একটি সামাজিক সংগঠন রয়েছে আশারআলো যুব সংঘ।

তথ্যসূত্র 

লক্ষ্মীপুর জেলার গ্রাম
আলিপুর (দ্ব্যর্থতা নিরসন)

আলিপুর বলতে সাধারণত দক্ষিণ চব্বিশ পরগনা জেলার সদর ও দক্ষিণ কলকাতার বিলাসবহুল পাড়াকে বোঝায়।

এছাড়া আলিপুর দ্বারা বোঝানো হতে পারে:

 আলিপুর, কপূরথলা, পাঞ্জাবের কপূরথলা জেলার একটি গ্রাম
 আলিপুর, দিল্লি, উত্তর পশ্চিম দিল্লি জেলার একটি শহরাঞ্চল
 আলিপুর সদর মহকুমা, দক্ষিণ চব্বিশ পরগনা জেলার প্রশাসনিক মহকুমা

অন্যান্য 
 আলিপুরদুয়ার, পশ্চিমবঙ্গের পৌর শহর
 আলিপুরদুয়ার জেলা, জলপাইগুড়ি বিভাগের জেলা
 আলিপুরদুয়ার বিধানসভা কেন্দ্র
 আলিপুরদুয়ার লোকসভা কেন্দ্র
 নিউ আলিপুর, দক্ষিণ কলকাতার একটি পাড়া
 সমষ্টি উন্নয়ন ব্লক:
 আলিপুরদুয়ার ১ সমষ্টি উন্নয়ন ব্লক
 আলিপুরদুয়ার ২ সমষ্টি উন্নয়ন ব্লক

আরও দেখুন 
 আলীপুর (দ্ব্যর্থতা নিরসন)
পলাশকান্দি

পলাশকান্দি বাংলাদেশের শেরপুর জেলার নকলা উপজেলার পাঠাকাটা ইউনিয়নের অন্তর্ভুক্ত একটি গ্রাম।

জনউপাত্ত 
২০১১ আদমশুমারী অনুযায়ী পলাশকান্দি গ্রামের মোট ২৭৬ একর আয়তনে ২৮৯টি পরিবার বাস করে। গ্রামের মোট জনসংখ্যা ১১৫৮; যার মধ্য পুরুষ ৫৬৭ জন এবং মহিলা ৫৯১ জন। গ্রামে ১০০ জন মহিলার বিপরীতে ৯৬ জন পুরুষ রয়েছেন।

আরও দেখুন 
 বাংলাদেশের গ্রাম

তথ্যসূত্র

বহিঃসংযোগ 
 পাঠাকাটা ইউনিয়ন, বাংলাদেশ জাতীয় তথ্য বাতায়ন

শেরপুর জেলার গ্রাম
নকলা উপজেলা
রংপুর বিভাগের জনবহুল স্থান
ময়মনসিংহ বিভাগের গ্রাম
উদারা জয়াসুন্দরা

মাদুরাবেলাগে ডন উদারা সুপেক্ষা জয়াসুন্দরা (; জন্ম: ৩ জানুয়ারি, ১৯৯১) মিনুয়ানগোদা এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ২০১০-এর দশকের মাঝামাঝি সময়কালে থেকে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করছেন।

ঘরোয়া প্রথম-শ্রেণীর শ্রীলঙ্কান ক্রিকেটে রাগামা ক্রিকেট ক্লাব ও শ্রীলঙ্কা নেভি স্পোর্টস ক্লাবের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলে থাকেন। এছাড়াও, মাঝে-মধ্যে লেগ ব্রেক বোলিং করে থাকেন উদারা জয়াসুন্দরা।

প্রথম-শ্রেণীর ক্রিকেট 
আনন্দ কলেজে অধ্যয়ন করেছেন তিনি। বিখ্যাত ক্রিকেটার ব্রায়ান লারাকে আদর্শ হিসেবে মানেন। পেশাদারী পর্যায়ে ক্রিকেটার হবার স্বপ্ন ভেঙ্গে গেলে ব্যবসায় জগতে প্রবেশ করার ইচ্ছে রয়েছে তার। ২০০৯ সাল থেকে প্রথম-শ্রেণীর খেলোয়াড়ী জীবন চলমান রয়েছে তার। বামহাতি ব্যাটসম্যান উদারা জয়াসুন্দরা নিউজিল্যান্ডে অনুষ্ঠিত ২০১০ সালর অনূর্ধ্ব-১৯ ক্রিকেট বিশ্বকাপ খেলার জন্যে মনোনীত হয়েছিলেন। নভেম্বর, ২০০৯ সালে ত্রি-দেশীয় অনূর্ধ্ব-১৯ প্রতিযোগিতায় বাংলাদেশের বিপক্ষে ৮২ রানের ইনিংস খেলেন।

অক্টোবর, ২০১৫ সালে সফররত ওয়েস্ট ইন্ডিয়ান একাদশের বিপক্ষে শ্রীলঙ্কা বোর্ড সভাপতি একাদশের সদস্যরূপে প্রস্তুতিমূলক খেলায় অংশ নেন। ১৪২ রান তুলে দলে শীর্ষ রান সংগ্রাহক হন।

আন্তর্জাতিক ক্রিকেট 
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন উদারা জয়াসুন্দরা। সবগুলো টেস্টই নিউজিল্যান্ডের বিপক্ষে খেলেছিলেন তিনি। ১০ ডিসেম্বর, ২০১৫ তারিখে ডুনেডিনে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ১৮ ডিসেম্বর, ২০১৫ তারিখে হ্যামিল্টনে একই দলের বিপক্ষে সর্বশেষ টেস্টে অংশ নেন তিনি।

২০১৫-১৬ মৌসুমে শ্রীলঙ্কা দলের সদস্যরূপে নিউজিল্যান্ড গমন করেন। এ সফরেই ১০ ডিসেম্বর, ২০১৫ তারিখে স্বাগতিক নিউজিল্যান্ড দলের বিপক্ষে তার টেস্ট অভিষেক পর্ব সম্পন্ন হয়। ঐ খেলায় তেমন সুবিধে করতে পারেননি তিনি। প্রথম ইনিংসে মাত্র ১ ও দ্বিতীয় ইনিংসে মাত্র ৩ রান তুলতে সক্ষম হন। ডুনেডিনে অনুষ্ঠিত ঐ টেস্টে তার দল ১২২ রানের পরাজয়বরণ করতে বাধ্য হয়।

তথ্যসূত্র

আরও দেখুন 
 মাহেলা উদাত্তে
 পিয়াল বিজেতুঙ্গে
 শ্রীলঙ্কান টেস্ট ক্রিকেটারদের তালিকা
 প্রথম-শ্রেণীর ক্রিকেট দলসমূহের বর্তমান তালিকা
 আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ 
 
 

১৯৯১-এ জন্ম
জীবিত ব্যক্তি
গালে গার্ডিয়ান্সের ক্রিকেটার
নাগেনাহিরা নাগাসের ক্রিকেটার
মান্নার ডিস্ট্রিক্টের ক্রিকেটার
শ্রীলঙ্কান ক্রিকেটার
শ্রীলঙ্কার টেস্ট ক্রিকেটার
ছাট্টাম এন কাইয়িল

ছাট্টাম এন কাইয়িল () হচ্ছে ১৯৭৮ সালে মুক্তিপ্রাপ্ত একটি তামিল চলচ্চিত্র। টি এন বলুর প্রযোজনা, রচনা ও পরিচালনায় চলচ্চিত্রটিতে কমল হাসন, শ্রীপ্রিয়া ছিলেন। চলচ্চিত্রটির হিন্দি পুনঃনির্মাণ ১৯৮০-এর দশকের প্রারম্ভে মুক্তি পায় এবং ওখানে কমল হাসনের নায়িকা ছিলেন পুনম ধিল্লোন।

সারাংশ
ছবিটি দুটি যমজ ভাইয়ের কাছাকাছি ঘোরাফেরা করা নিয়ে, যারা শৈশবে পৃথক হয়েছিলেন এবং ভিন্ন পরিবার পেয়েছিলেন। একজন শিক্ষিত এবং ভাল মানুষ হয়ে ওঠে, অন্য একজন স্থানীয় নগর-চোর এবং অশিক্ষিত বাকি এক ক্ষুদ্র অপরাধী হয়ে ওঠে। সমস্যাগুলি উপস্থিত হয় যখন তাদের বান্ধবীরা একে অপরকে দেখতে তাদের নিজের বন্ধুবর মনে করে। গল্পটি শেষ হয়েছে যমজ ভাইয়ের পুনরায় একত্রিত হওয়ার মাধ্যমে।

অভিনয়ে
কমল হাসন - রত্নম/বাবু
শ্রীপ্রিয়া - প্রিয়া
শ্রীকান্ত - সেনদিল
এস এ অশোক - মায়ান্ডি
তেঙ্গাই শ্রীনিবাস - নাগরাজ
সুরুলি রাজন - রত্নমের বন্ধু
গান্থিমাথি - শিবাকোলুন্দু
সত্যরাজ - ভিকি

প্রযোজনা
এই চলচ্চিত্রটি ছিলো সত্যরাজ অভিনীত প্রথম চলচ্চিত্র। চলচ্চিত্রটির সংলাপ লিখেছিলেন শানমুগম সুন্দরম।

গানের তালিকা
কন্নদাস এবং তিরুপাদুরানের গীতিতে চলচ্চিত্রটির গানগুলোর সুর করেছিলেন ইলাইয়ারাজা

তথ্যসূত্র

বহিঃসংযোগ
 

তামিল ভাষার চলচ্চিত্র
১৯৭০-এর দশকের তামিল ভাষার চলচ্চিত্র
১৯৭৮-এর চলচ্চিত্র
ভারতীয় চলচ্চিত্রে যমজ
ভারতীয় মারপিটধর্মী চলচ্চিত্র
অন্য ভাষায় পুনর্নির্মিত তামিল চলচ্চিত্র
২০২১

২০২১ একটি সাধারণ বছর যেটি শুক্রবার দিয়ে শুরু হয়। গ্রেগরীয় বর্ষপঞ্জী অনুযায়ী, এটি সাধারণ যুগ এবং অ্যানো ডোমিনির ২০২১তম বছর; ৩য় সহস্রাব্দ এবং ২১শ শতাব্দীর ২১তম বছর; এবং ২০২০-এর দশকের দ্বিতীয় বছর।

জাতিসংঘ ২০২১-কে আন্তর্জাতিক শান্তি ও বিশ্বাসের বছর, টেকসই বিকাশের জন্য সৃজনশীল অর্থনীতির আন্তর্জাতিক বছর এবং ফল ও সবজির আন্তর্জাতিক বছর হিসাবে ঘোষণা করে।

মৃত্যু

জানুয়ারি 

 ৩ জানুয়ারি - রাবেয়া খাতুন, একুশে পদক বিজয়ী বাংলাদেশী লেখিকা। (জ. ১৯৩৫)

মার্চ 
 ৪ মার্চ - হোসেন তৌফিক ইমাম, বাংলাদেশি রাজনীতিবিদ, বাংলাদেশের প্রথম মন্ত্রিপরিষদ সচিব। (জ. ১৯৩৯)
 ১৬ মার্চ - মওদুদ আহমেদ, বাংলাদেশের সাবেক উপরাষ্ট্রপতি, অষ্টম প্রধানমন্ত্রী, বাংলাদেশ জাতীয়তাবাদী দল (বিএনপি) ও জাতীয় পার্টির অন্যতম প্রতিষ্ঠাতা। (জ. ১৯৪০)

এপ্রিল 

 ২১ এপ্রিল - শঙ্খ ঘোষ, কবি। (জ. ১৯৩২)
 ২৮ এপ্রিল - মাইকেল কলিন্স, মহাকাশচারী, অ্যাপোলো ১১-এর কমান্ড মডিউল পাইলট। (জ. ১৯৩০)

মে 
 ২১ মে - উসমান মনসুরপুরী, জমিয়ত উলামায়ে হিন্দের সর্বভারতীয় সভাপতি। (জ. ১৯৪৪)

ডিসেম্বর 
 ২৬ ডিসেম্বর - নোবেল শান্তি পুরস্কার বিজয়ী দক্ষিণ আফ্রিকার আর্চবিশপ ডেসমন্ড টুটু। (জ. ০৭/১০/১৯৩১)

তথ্যসূত্র 

২০২১
ডায়ান ক্যানন

ডায়ান ক্যানন (জন্ম সামিল ডায়ান ফ্রিসেন; ৪ জানুয়ারি ১৯৩৭) হলেন একজন মার্কিন অভিনেত্রী, পরিচালক, চিত্রনাট্যকার, প্রযোজক ও সম্পাদক। তিনি বন অ্যান্ড ক্যারল অ্যান্ড টেড অ্যান্ড অ্যালিস (১৯৬৯) ও হেভেন ক্যান ওয়েট (১৯৭৮) চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। এছাড়া তিনি নাম্বার ওয়ান স্বল্পদৈর্ঘ্য চলচ্চিত্র পরিচালনার জন্য সেরা লাইভ অ্যাকশন স্বল্পদৈর্ঘ্য চলচ্চিত্র বিভাগে একাডেমি পুরস্কারের মনোনয়ন লাভ করেন। তিনি হেভেন ক্যান ওয়েট চলচ্চিত্রের জন্য সেরা পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন এবং এছাড়াও আরও তিনটি গোল্ডেন গ্লোব পুরস্কারের মনোনয়ন লাভ করেন।

প্রারম্ভিক জীবন
ক্যানন ১৯৩৭ সালের ৪ঠা জানুয়ারি ওয়াশিংটন অঙ্গরাজ্যের টাকোমা শহরে জন্মগ্রহণ করেন। তার প্রকৃত নাম সামিল ডায়ান ফ্রিসেন। তার মামা ক্লেয়ার (বিবাহপূর্ব পোর্টনয়) একজন গৃহিণী এবং পিতা জীবন বিমা বিক্রয়কর্মী ছিলেন। তিনি তার রুশ অভিবাসী মায়ের মত ইহুদি ধর্মাবলম্বী হিসেবে বেড়ে ওঠেন, যদিও তার পিতা অভিসিঞ্চিত ছিলেন। তিনি পশ্চিম সিয়াটল হাই স্কুলে, এবং পরে ওয়াশিংটন বিশ্ববিদ্যালয়ে আড়াই বছর অধ্যয়ন করেন। তার ছোট ভাই ডেভিড ফ্রিসেন একজন জ্যাজ সঙ্গীতজ্ঞ।

কর্মজীবন
ক্যাননের প্রথম বড় সাফল্য আসে বন অ্যান্ড ক্যারল অ্যান্ড টেড অ্যান্ড অ্যালিস (১৯৬৯) দিয়ে। এই কাজের জন্য তিনি শ্রেষ্ঠ অভিনেত্রী বিভাগে একাডেমি পুরস্কারের মনোনয়ন, এবং সেরা নবীন তারকা ও সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। ১৯৭৬ সালে তিনি নাম্বার ওয়ান স্বল্পদৈর্ঘ্য চলচ্চিত্র পরিচালনার জন্য সেরা লাইভ অ্যাকশন স্বল্পদৈর্ঘ্য চলচ্চিত্র বিভাগে একাডেমি পুরস্কারের মনোনয়ন লাভ করেন। তিনি এই বিভাগে অস্কারের মনোনয়নপ্রাপ্ত প্রথম অভিনেত্রী। কিশোরদের যৌনতা বিষয়ক কৌতূহল নিয়ে নির্মিত চলচ্চিত্রটি ক্যানন প্রযোজনা, পরিচালনা, রচনা ও সম্পাদনা করেন। হেভেন ক্যান ওয়েট (১৯৭৮) চলচ্চিত্রে অভিনয়ের জন্য সেরা পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন এবং তার দ্বিতীয় শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন।

তথ্যসূত্র

বহিঃসংযোগ

 
 
 

১৯৩৭-এ জন্ম
জীবিত ব্যক্তি
২০শ শতাব্দীর মার্কিন অভিনেত্রী
২১শ শতাব্দীর মার্কিন অভিনেত্রী
রুশ ইহুদি বংশোদ্ভূত মার্কিন ব্যক্তি
মার্কিন ইহুদি অভিনেত্রী
মার্কিন চলচ্চিত্র অভিনেত্রী
মার্কিন চলচ্চিত্র পরিচালক
মার্কিন চলচ্চিত্র প্রযোজক
মার্কিন চলচ্চিত্র সম্পাদক
মার্কিন টেলিভিশন অভিনেত্রী
মার্কিন নারী চিত্রনাট্যকার
টাকোমা, ওয়াশিংটনের অভিনেত্রী
ওয়াশিংটনের (অঙ্গরাজ্য) চলচ্চিত্র পরিচালক
গোল্ডেন গ্লোব পুরস্কার (সেরা পার্শ্ব অভিনেত্রী - চলচ্চিত্র) বিজয়ী
লস অ্যাঞ্জেলেসের অভিনেত্রী
মার্কিন মহিলা চলচ্চিত্র পরিচালক
২১শ শতাব্দীর মার্কিন ইহুদি
ক্যালিফোর্নিয়া বিশ্ববিদ্যালয়, লস অ্যাঞ্জেলসের প্রাক্তন শিক্ষার্থী
অ্যানি ভিডিও কনভার্টার

অ্যানি ভিডিও কনভার্টার হল আনভিসফট ইনক কর্তৃক তৈরিকৃত মাইক্রোসফট উইন্ডোজ এবং ম্যাক ওএসের জন্য নির্মিত ভিডিও রূপান্তরকারী। এটি বিনামূল্যে এবং অর্থের বিনিময়ে উভয় সংস্করণে পাওয়া যায়। অ্যানি ভিডিও কনভার্টারের উইন্ডোজ সংস্করণটি সিএনইটি ডাউনলোড কর্তৃক প্রদত্ত ৫ তারকা পুরস্কার লাভ করেছে।

বৈশিষ্ট্য 
সফ্টওয়্যারটি এভিআই, এফএলভি, এমওভি, এমপি ৪, এমপিজি, এম২ টিএস, এমটিএস, আরএমভিবি, এভিসিএইচডি, এমকেভি, ওয়েবএম (ভি 8), কিউটি, ডাব্লুএমভি, ভিওবি, ৩ জিপি, ৩ জিপিপি ২, ডিভিএক্স, সহ বেশিরভাগ ভিডিও ফাইলগুলিকে রূপান্তর করতে পারে এবং এছাড়া আরও অনেক বিন্যাস যেমন এভিআই , এমওভি, এমপি ৪, এফএলভি, ডাব্লুএমভি, এমপি ৩ ইত্যাদি। এটি প্রদত্ত ফলাফলের আউটপুটের ফাইলগুলিকে আইপড, আইফোন, আইপ্যাড, অ্যাপল টিভি, পিএসপি, স্যামসাং, এইচটিসি, অ্যান্ড্রয়েড, ব্ল্যাকবেরি, নোকিয়া, এক্সবক্স, স্মার্টফোন ইত্যাদিতে স্থানান্তরিত করা যেতে পারে।

এই ফ্রিওয়্যারটি ইউটিউব, নিকোনিকো, মেটাক্যাফ ইত্যাদির মতো অনলাইন ভিডিও-শেয়ারিং সাইটগুলি থেকে ভিডিও ডাউনলোড করার মতো ফাংশনও সম্পাদন করে এবং ব্যবহারকারীরা তাদের পছন্দ মতো ভিডিওগুলি সম্পাদনা করতে পারে। যেমন ভিডিও কাটা, ঘোরানো, উল্টানো, ভিডিওতে প্রভাব যুক্ত করা, একাধিক ভিডিওকে এক ফাইলে একত্রিত করা। তদতিরিক্ত, এটি ব্যবহারকারীদের ওয়েবসাইটে ব্যবহারের জন্য এম্বেডিং কোডসহ এইচটিএমল৫ ভিডিও তৈরি করতে অনুমতি দেয়, ডিভিডি বা অ্যাভিসিএইচডি ডিভিডি ডিস্কে ভিডিও বার্ন করতে দেয়, সিডিডিএ ত্বরণের মাধ্যমে ১০এক্স পর্যন্ত ভিডিও রূপান্তর গতি বাড়াতে দেয়।  এটি এক্স২৬ /এইচ২৬৪, এক্স ৬৫/এইচ২৬৫ ভিডিও এনকোডিংয়ের জন্য এএমডি অ্যাপ্লিকেশন এনকোডার এবং ইন্টার কিউএসভি ব্যবহার করে।

অভ্যর্থনা 
সফটওয়্যারটি "হাস্যকরভাবে ব্যবহার করা সহজ" এবং "ইন্টারফেসটি ম্যানিপুলেট করা সহজ" মন্তব্যসহকারে পর্যালোচনা পেয়েছে।

৩০ নভেম্বর, ২০০৬-এ এটি লাইফহ্যাকার ওয়েবসাইটে আজকের দিনের ডাউনলোড বিভাগে প্রদর্শিত হয়েছিল।

উইন্ডোজ ভিস্তা ম্যাগাজিনের এপ্রিল ২০০৭ সালের সংস্করণে পিএসপিতে দেখার জন্য সফ্টওয়্যারটটি দিয়ে ভিডিও ফাইলগুলিকে রূপান্তর করার বিষয়ে একটি টিউটোরিয়াল প্রকাশ করে। আইপডে দেখার জন্য ফাইলকে রূপান্তর করার সক্ষমতার জন্য ২০০৮ সালে ম্যাকলাইফ এটিকে নিয়ে পর্যালোচনা প্রকাশ করে।

তথ্যসূত্র 

উইন্ডোজ মাল্টিমিডিয়া সফটওয়্যার
ম্যাকওএস মাল্টিমিডিয়া সফটওয়্যার
ভিডিও রূপান্তর সফটওয়্যার
চামরাজনগর জেলা

চামরাজনগর জেলা () ভারতের কর্ণাটক রাজ্যের দক্ষিণতম জেলা। এটি ১৯৯৯ সালে মূল মহীশূর জেলা থেকে উতকীর্ণ করা হয়েছিল। চামরাজনগর শহরটি এই জেলার সদর দফতর।

এটি কোডাগু জেলা ও বেঙ্গালুরু গ্রামীণ জেলার পরে কর্ণাটকের ৩০টি জেলার মধ্যে তৃতীয় সর্বনিম্ন জনবহুল জেলা .

ইতিহাস 
চামারজনগর আগে শ্রী আরিকোত্তরা নামেও পরিচিত ছিল। মহীশূরের রাজা ওয়াদাইয়ার রাজা চামরাজ ওয়াদেয়ার এখানে জন্মগ্রহণ করেছিলেন এবং তাই এই জায়গার নামকরণ করা হয় তাঁর নামে। বিজয়া পার্শ্বনাথ বাসাদি নামে একটি পবিত্র জৈন মন্দিরটি ১১১৭ খ্রিস্টাব্দে হোয়সল রাজা গঙ্গরাজের সেনাপতি পুনিষদন্ডনায়ক দ্বারা নির্মিত হয়েছিল।

ভূগোল 
কর্ণাটকের দক্ষিণতম জেলা হওয়ায় চামরাজনগর জেলা তামিলনাড়ু এবং কেরালার রাজ্যের সীমান্তবর্তী জেলা। জেলাটির উত্তর দিকে রয়েছে রামনগর ও মাণ্ড্য জেলা, উত্তর-পশ্চিমে রয়েছে মহীশূর জেলা, পশ্চিম দিকে রয়েছে কেরালা রাজ্যের বয়নাড়ু জেলা, দক্ষিণ-পশ্চিমে রয়েছে তামিলনাড়ু রাজ্যের নীলগিরি জেলা, দক্ষিণে রয়েছে ইরোড়ু জেলা, পূর্ব দিকে রয়েছে ধর্মপুরী জেলা এবং উত্তর-পূর্ব দিকে রয়েছে কৃষ্ণগিরি জেলা৷

জেলার বেশিরভাগ অংশ নীলগিরির সবুজ বনানী আবৃত এবং সবুজ পাহাড়ের সাথে প্রধানত অর্ধ-শুকনো বৃষ্টি-নির্ভর সমতলভূমি নিয়ে গঠিত।

জনমিতি 
২০১১ সালের জনগণনা অনুযায়ী চামরাজনগর জেলার জনসংখ্যা ১,০২০,৭৯১ জন  যা প্রায় সাইপ্রাস রাষ্ট্রের জনসংখ্যা অথবা মার্কিন যুক্তরাষ্ট্রের মন্টানা রাজ্যের জনসংখ্যার সমতুল্য। জনসংখ্যার বিচারে ভারতের ৬৪০টি জেলার মধ্যে চামরাজনগরের স্থান ৪৪১তম। জেলায় জনসংখ্যার ঘনত্ব  । ২০০১ থেকে ২০১১ সালের মধ্যে জেলার জনসংখ্যা-বৃদ্ধির হার ছিল ৫.৭৫ শতাংশ। জেলার লিঙ্গানুপাত প্রতি ১০০০ জন পুরুষ পিছু ৯৮৯ জন নারী  এবং সাক্ষরতার হার ৬১.৪৩ শতাংশ। জনসংখ্যার ৮৬% কন্নড় ভাষায়, ৪.৫৮% তামিল ভাষায়, ৪.৪২% উর্দু ভাষায় এবং ৩.২৯ % তেলুগু ভাষায় কথা বলেন।

জেলার জনসংখ্যার এক-চতুর্থাংশ মানে প্রায় ২৫৯,০০০ জন মানুষ তফসিলি জাতিভুক্ত।জেলার একুটি বিশাল অংশ অরণ্যাবৃত হওয়াতে, এখানে বহু বনবাসী উপজাতির বসবাস রয়েছেঃ সোলিগা, যেরাভা, জেনু কুরুব এবং বেট্টা কুরুব এই অঞ্চলের আদিবাসীদের মধ্যে প্রধান। এই আদিবাসীদের নিজস্ব ভাষা রয়েছে এবং তাদের মোট জনসংখ্যা ১২০,০০০ এর কাছাকাছি যা প্রায় জেলার জনসংখ্যার ১২%। অন্যান্য সম্প্রদায়ের মধ্যে রয়েছে লিঙ্গায়েট, মুসলিম এবং ভোক্কালিগা।

প্রধান পর্যটক আকর্ষণ 
প্রধান পর্যটকদের আকর্ষণ হ'ল চামরজানগরের শ্রী চামরাজেশ্বর মন্দির, বিলিগিরাঙ্গা পাহাড়, কে গুড়ি, মালে মহাদেশ্বর পাহাড়, সুবর্ণাবতী বাঁধ, শিবসমুদ্রম, বান্দিপুর জাতীয় উদ্যান, গুন্ডলুপেটের গোপালস্বামী পাহাড় ইত্যাদি।

তথ্যসূত্র 

কর্ণাটকের জেলা
উইকিউপাত্তে স্থানাঙ্ক আছে
চামরাজনগর জেলা
স্কটল্যান্ড ইয়ার্ড

স্কটল্যান্ড ইয়ার্ড ব্রিটিশ নিরাপত্তা সংস্থার নাম । বিশ্বখ্যাত এ পুলিশ সংস্থার সদর দপ্তর লন্ডনে অবস্থিত । এটি লন্ডনের একটি নামকরা পুলিশ বাহিনী। স্যার আর্থার কোনান ডয়েলের অমর রচনা শার্লক হোমসের সুবাদে এখন ছোট থেকে বুড়ো সবাই স্কটল্যান্ড ইয়ার্ডের পুলিশ বাহিনীকে একনামে চেনেন। খাতা-কলমে নিউ স্কটল্যান্ড ইয়ার্ড নামে পরিচিত এ স্কটল্যান্ড ইয়ার্ড পুলিশ বাহিনীর অবস্থান ওয়েস্টমিনস্টারে। এটি গঠিত হয় ১৮২৯ সালে। কেবল একটি পুলিশ বাহিনীই নয়, মেট্রোপলিটন পুলিশের প্রধান কার্যালয়ও এ স্কটল্যান্ড ইয়ার্ড। বর্তমানে নানরকম পারদর্শিতায় পুরো বিশ্বের কাছে নিজেদের কর্মদক্ষতার কথা পৌঁছে দিয়েছে এ পুলিশ বাহিনী। বিশ্বের সব পুলিশ বাহিনীরই আদর্শ হিসেবে নিজেদের প্রতিষ্ঠিত করেছে নিউ স্কটল্যান্ড ইয়ার্ড।

আঠারো শতকের একটা সময় পর্যন্ত লন্ডন তথা ব্রিটেনে কোনো প্রশিক্ষিত পুলিশ বাহিনী গড়ে ওঠেনি। এরপর ব্রিটেনের ওয়েস্টমিনস্টারে জন্ম হয়েছিল বিশ্বের প্রাচীনতম মেট্রোপলিটন পুলিশ বাহিনীর। এই বাহিনীর প্রধান কার্যালয়ের নামই হল স্কটল্যান্ড ইয়ার্ড। এ নামটিই ব্রিটেনের মেট্রোপলিটন পুলিশ ব্যবস্থার একরকম সমার্থক হয়ে গেছে। আর্থার কোনান ডয়েলের শার্লক হোমসকে কে না চেনে! কল্পনার শার্লক হোমস কাজ করতেন বাস্তবের স্কটল্যান্ড ইয়ার্ডে। ফলে একটা শহরভিত্তিক বাহিনী হওয়া সত্ত্বেও এর রয়েছে বিশ্বজোড়া পরিচিতি। অনেকের কাছে এটি পৃথিবীর অন্যতম সেরা মেট্রোপলিটন পুলিশ বাহিনী।

এই প্রসিদ্ধি একদিনে তৈরি হয়নি। ইতিহাসের অনেকটা পথ পেরিয়ে, স্কটল্যান্ড ইয়ার্ড পরিণত হয়েছে আজকের এই মহীরুহে।

ইতিহাস
এই মেট্রোপলিটন পুলিশ সার্ভিস বৃহত্তর লন্ডনের আইনশৃঙ্খলা রক্ষার দায়িত্বে নিয়োজিত, শুধু লন্ডন মহানগরীর এক বর্গমাইল এলাকা তাদের আওতা-বহির্ভূত। এর আইনশৃঙ্খলা রক্ষার দায়িত্ব পালন করে লন্ডন মহানগরী পুলিশ। লন্ডন ভূ-গর্ভস্থ রেলওয়ে ও জাতীয় রেল নেটওয়ার্ক-এর আইনশৃঙ্খলা রক্ষার কাজে নিয়োজিত ব্রিটিশ পরিবহন পুলিশ।

৪ হোয়াইটহল প্যালেস 

১৮২৯ সালে পার্লামেন্টে মেট্রোপলিটন পুলিশ আইন প্রণীত ও অনুমোদিত হয়। 

রবার্ট পীল এ আইনের অধীনে মেট্রোপলিটন পুলিশ গঠন করেন। রবার্ট পীল ইউকেইনি ফ্রাংকোয়া ভিদক-এর সহযোগিতায় নতুন পুলিশ সদর দপ্তরের জন্য প্রথম স্থান নির্বাচন করেন হোয়াইটহল প্যালেস। প্রথম দুই কমিশনার চার্লস রোয়ান ও রিচার্ড মেইনি অন্যান্য পুলিশ কর্মকর্তা ও কর্মচারীদের নিয়ে এ ভবনটি দখল করেন। আগে ৪ হোয়াইটহল প্যালেস (অবস্থান ৫১.৫০৫৯৮° উত্তর অক্ষাংশ ও ০.১২৬০৯° পশ্চিম দ্রাঘিমা) ছিল একটি ব্যক্তিগত বাড়ি। এর পেছনে ছিল গ্রেট স্কটল্যান্ড ইয়ার্ড নামক একটি সড়ক।

ভিক্টোরিয়া বেড়িবাঁধ

তথ্যসূত্র

বহিঃসংযোগ

 Metropolitan Police Branches 
 Metropolitan Police Specialist & Crime Operations
Blumberg, Jess. "A Brief History of Scotland Yard", Smithsonian.com, 28 September 2007.
 
 

en:Scotland Yard
বিয়ারা, জামালপুর

বিয়ারা বাংলাদেশের উত্তর-মধ্যাঞ্চলের জামালপুর জেলার সদর উপজেলার শাহবাজপুর ইউনিয়নের একটি গ্রাম।

জনউপাত্ত 
বিয়ারা গ্রামের জনসংখ্যা ১৩০৮ জন। এর মধ্যে পুরুষ ৬৩৮ জন এবং মহিলা ৬৭০ জন। গ্রামে প্রতি ১০০ জন মহিলার বিপরীতে প্রায় ৯৫.২ জন পুরুষ রয়েছে।

ভৌগোলিক-সাংস্কৃতিক বৈশিষ্ট্য 
বিয়ারা গ্রামের মধ্য দিয়ে ব্রহ্মপুত্রের একটি শাখা প্রবাহিত হয়। গ্রামে বর্তমানে একটি সরকারি প্রাথমিক বিদ্যালয়, একটি উচ্চ বিদ্যালয়, মুসলিম ধর্মসম্প্রদায়ের জন্য একটি মসজিদ এবং “বিয়ারা বাজার” নামে একটি বাজার রয়েছে। বিয়ারা বাজারে একটি উপ-ডাকঘর রয়েছে।

গ্রামের অধিকাংশ মানুষ কৃষিজীবী। গ্রামে প্রধানত ধান এবং শাকসবজি চাষ হয়।

তথ্যসূত্র 

জামালপুর জেলার গ্রাম
জামালপুর সদর উপজেলা
ময়মনসিংহ বিভাগের জনবহুল স্থান
মনজুর আহমদ বাচ্চু

মনজুর আহমদ বাচ্চু বাংলাদেশের কিশোরগঞ্জ জেলার রাজনীতিবিদ যিনি তৎকালীন ময়মনসিংহ-৩১ আসনের সংসদ সদস্য ছিলেন।

প্রাথমিক জীবন 
মনজুর আহমদ বাচ্চু কিশোরগঞ্জ জেলায় জন্মগ্রহণ করেন।

রাজনৈতিক জীবন 
মনজুর আহমদ বাচ্চু ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন ময়মনসিংহ-৩১ আসন থেকে সংসদ সদস্য নির্বাচিত হন।

তথ্যসূত্র 

জন্মের বছর অনুপস্থিত
মৃত্যুর সাল অনুপস্থিত
কিশোরগঞ্জ জেলার রাজনীতিবিদ
বাংলাদেশ আওয়ামী লীগের রাজনীতিবিদ
প্রথম জাতীয় সংসদ সদস্য
বাংলাদেশের স্বাধীনতা যুদ্ধে জড়িত ব্যক্তি
জীবিত ব্যক্তি
বাংলাদেশ কৃষক শ্রমিক আওয়ামী লীগের রাজনীতিবিদ
আমির উদ্দিন আহমেদ

আমির উদ্দিন আহমেদ বাংলাদেশের কিশোরগঞ্জ জেলার রাজনীতিবিদ যিনি তৎকালীন ময়মনসিংহ-২৩ ও কিশোরগঞ্জ-৬ আসনের সংসদ সদস্য ছিলেন।

প্রাথমিক জীবন 
আমির উদ্দিন আহমেদ কিশোরগঞ্জ জেলায় জন্মগ্রহণ করেন।

রাজনৈতিক জীবন 
আমির উদ্দিন আহমেদ ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন ময়মনসিংহ-২৩ আসন থেকে সংসদ সদস্য নির্বাচিত হন। এর পর ১৯৯১ সালের পঞ্চম ও ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে কিশোরগঞ্জ-৬ আসন থেকে সংসদ সদস্য নির্বাচিত হন।

তথ্যসূত্র 

জন্মের বছর অনুপস্থিত
মৃত্যুর সাল অনুপস্থিত
কিশোরগঞ্জ জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
দ্বিতীয় জাতীয় সংসদ সদস্য
পঞ্চম জাতীয় সংসদ সদস্য
ষষ্ঠ জাতীয় সংসদ সদস্য
জীবিত ব্যক্তি